INO8001L (Az informatika tanítása I.)

Kurzusinformáció: 2020-2021. I. Félév

Félévi követelmény: kollokvium (2 kredit)

Email: greksza.istvan@nyszcevisz.hu

TANTÁRGYLEÍRÁS

**1. A tantárgy elsajátításának célja, a kialakítandó kompetenciák leírása:**

Az informatikatanár sajátos szakmódszertani (tantárgy-pedagógiai) ismeretei. Informatikai fogalmak, eszközök, módszerek tanításának alapkérdései. Fogalomalkotás az informatikában, az informatikai fogalmak tanításának alapkérdései. Az informatikai fogalmak, fogalmi rendszerek kialakítását megalapozó tapasztalatszerzés folyamata. A Nemzeti alaptanterv, a kerettantervek informatika területe, érettségi követelmények. Tantervfelépítés, tantárgyfelépítés. Informatikai kompetenciák, az informatika kulcsfogalom-rendszere. Az informatika tanításának módszertana más diszciplínák tanításával összevetve: azonosságok, különbségek.

**2. Az elsajátítandó ismeretanyag:**

Az informatika oktatásának célja, feladata, ismeretkörei. A Nemzeti Alaptanterv informatikai témakörei. Érettségi követelmények. Az informatika oktatási formái. Tananyag felépítés, tantárgyfelépítés informatikából. Informatikai tantervek, tankönyvek elemzése. A helyi tanterv készítésének, a tanmenet, az óravázlat készítésének szempontjai, tartalmi, formai követelményei. Az informatikaoktatást illető téveszmék elemzése.

**3. A tárgy teljesítésének követelményei:**

I. A kitűzött feladatok megoldása, elküldése.

II. Félév végén beadandó (elküldendő) feladat:

* A minták alapján 1 saját tanmenet
* A minták alapján 1 saját óravázlat

III. A zárhelyi dolgozat eredményes megírása.

A kollokviumi jegy az elméleti írásbeli eredmény, a beadott feladatok, a „mikrotanítás” színvonala alapján lesz megállapítva.

**4. Kötelező irodalom:**

1. Kerettanterv a szakképző iskolák számára Informatika. https://www.oktatas.hu/kozneveles/kerettantervek/2020\_nat/kerettanterv\_szakkepzes/kozismereti\_kerettanterv\_szakkepzes

2. Kerettanterv a gimnáziumok 9-12. évfolyama számára. Informatika. https://www.oktatas.hu/kozneveles/kerettantervek/2020\_nat/kerettanterv\_gimn\_9\_12\_evf

**5. Ajánlott irodalom:**

1. Zsakó László: Az informatika ismeretkörei – ELTE IK, 2006.

2. Kátai Zoltán, Nyakóné Juhász Katalin, Zsakó László: Mivel foglalkozik az informatika szakmódszertan? INFODIDACT’08 Informatika Szakmódszertani Konferencia, Szombathely, 2008.

3. Vass Vilmos: A kompetencia fogalmának értelmezése, Oktatáskutató és Fejlesztő Intézet, 2009.

4. Középiskolai tankönyvek.

5. Érettségi követelmények és korábbi érettségi feladatsorok honlapja: <http://www.oktatas.hu>