MIN8001L (Szakmódszertan I.)

Kurzusinformáció: 2020-2021 I. félév

Félévi követelmény: kollokvium (4 kredit)

Email: greksza.istvan@nyszcevisz.hu

Tantárgyleírás:

Informatikai fogalmak, eszközök, módszerek tanításának alapkérdései. A problémamegoldás módszertana. Fogalomalkotás az informatikában, az informatikai fogalmak tanításának alapkérdései. Az informatikai fogalmak, fogalmi rendszerek kialakítását megalapozó tapasztalatszerzés folyamata. A Nemzeti alaptanterv, a kerettantervek informatika területe, érettségi követelmények.

Tantervfelépítés, tantárgyfelépítés. Informatikai kompetenciák, az informatika kulcsfogalom- rendszere. Az informatika tanításának módszertana más diszciplínák tanításával össze vetve: azonosságok, különbségek. Informatikai alapismeretek (hardver, szoftver), dokumentumkészítés, táblázatkezelés, adatbázis-kezelés, prezentáció és grafika, algoritmizálás és programozási nyelvek, programozási eszközök, információs társadalom, információs hálózati szolgáltatások témakörök tanításának, számonkérésének fő kérdései, módszerei, eszközei.

Informatikai tehetséggondozás: szakkörök, versenyfelkészítés, fakultációk, ECDL vizsgák. Felkészítés az informatika érettségire, OKTV-re, IOI-Syllabus, szakmai vizsgákra. Az emelt óraszámú informatikai képzés módszertana. A tanítást és tanulást segítő eszközök (manipulációs eszközök, számítógép, internet, interaktív tábla) integrált alkalmazási lehetőségei.

Tudás:

Ismeri a szaktárgy tanítása során fejlesztendő kompetenciákat.

Ismeri a szaktárgy tanulási sajátosságait, megismerési módszereit, fontosabb tanítási és tanulási stratégiáit.

Ismeri a szaktárgy tanításához kapcsolódó jogszabályi hátteret, tanterveket, vizsgakövetelményeket, a tananyag-kiválasztás és rendszerezés szempontjait.

Képességek:

Képes arra, hogy a tanulók tanítására, képességeik fejlesztésére alkalmazott módszereket a tanuló adottságainak és előzetes ismereteinek megfelelően válassza meg. Képes az átlagtól eltérő – tehetséges vagy sajátos nevelési igényű – tanulók felismerésére, differenciált bánásmód kialakítására. Képes a szaktárgy tanulása-tanítása során felhasználható nyomtatott és digitális tankönyvek, taneszközök, egyéb tanulási források kritikus elemezésére és a konkrét célokhoz illeszkedő kiválasztására (különös tekintettel az infokommunikációs technológiára). Képes kollektív munkában történő helyi tanterv készítésére, önálló éves tematikus (tanmeneti) tervezésre, óravázlat készítésére, valamint az oktatástechnikai eszközök használatára.

Képes a tanulók személyre szabott, differenciált módszerekkel történő értékelésére. Képes szakterületi vizsgáztatás megtervezésére és lebonyolítására (érettségi, ECDL, OKJ) informatika érettségi vizsgára és informatika OKTV-re való felkészítésre, ezek lebonyolításában való részvételre. Szakszerűen tudja használni az iskola informatikaoktatási eszközeit, bevonni oktatómunkájába az informatikai eszközöket, távoktatási anyagokat. Alkalmas informatikai tananyagfejlesztésre, más szakos tananyagfejlesztés informatikai megvalósításának támogatására. Felkészült tanulmányi versenyek tervezésére, szervezésére, kivitelezésére és a szaktárgy kiegészítő ismereteit közvetítő informatika szakkör és önképzőkör, szaktanterem működtetésére. Felkészült hátrányos helyzetűek informatikai képzésére, ezen képzést támogató eszközök és módszerek használatára.

Attitűdök:

Szaktudományos és szakmódszertani felkészültségét kritikusan szemléli, azzal kapcsolatban önreflexióra képes.

Elkötelezettség és felelősségvállalás: Elkötelezett a szaktárgya, annak tanítása iránt, az igényes tanári munkára, a folyamatos önművelésre. Részt vesz a szaktantárgy fejlesztési, innovációs tevékenységében. Fontosnak tartja a szaktárgyán belüli szakmai együttműködést. Tisztában van szaktárgyának etikai kérdéseivel. Kész új, korszerű informatikai alkalmazások megismerésére és ezen ismeretetek átadására.

Értékelés módja:

Egy zárthelyi dolgozat, egy beadandó dolgozat

**Kötelező, ajánlott irodalom:**

1. Zsakó László: Az informatika ismeretkörei – ELTE IK , 2006. ISBN:-

2. Kátai Zoltán, Nyakóné Juhász Katalin, Zsakó László: Mivel foglalkozik az informatika

szakmódszertan? INFODIDACT’08 Informatika Szakmódszertani Konferencia, Szombathely,

2008.

3. Vass Vilmos: A kompetencia fogalmának értelmezése, Oktatáskutató és Fejlesztő Intézet,

2009.

4. Szlávi Péter – Zsakó László: Informatika oktatása : elektronikus tananyag (2012), URL:

https://regi.tankonyvtar.hu/hu/tartalom/tamop412A/2011-0052\_34\_informatika\_oktatasa/index.html

Középiskolai tankönyvek

5. Érettségi követelmények és korábbi érettségi feladatsorok honlapja:

http://www.oktatas.hu